Vegaframkvæmdir fyrir 17 milljarða króna næstu fimm ár Frá Dynjandisheiði . Mynd : visir.is Í samgönguáætlun fyrir árin 2020 – 2024 , sem samgönguráðherra kynnti í gær eru vegaframkvæmdir á Vestfjörðum fyrir rúmlega 17 milljarða króna . Hæst ber 7,2 milljarða króna til 26 km vegagerðar um Gufudalssveit ( Þ-H leið ) á árunum 2020 – 2023 . Á næsta ár er 1,5 milljarður króna til framkvæmdanna , þá 2,7 milljarðar króna 2021 , 700 milljónir króna 2022 og 2,3 milljarðar króna á árinu 2023 . Næsthæst fjárhæð er til nýs 35 km vegar um Dynjandisheiði 5,8 milljarðar króna . Upphafsfjárveiting er á næsta ári og er 550 milljónir króna . Þá eru rúmur milljarður króna 2021 , 800 milljónir króna 2022 , 1,4 milljarðar króna 2023 og 2 milljarðar króna 2024 . Miðað við þetta fara framkvæmdir varla af stað af neinum krafti fyrr en 2021 og standa yfir í þrjú ár . Þriðja hæsta fjárhæðin er 3,7 milljarðar króna 2020 til Dýrafjarðarganga , sem er lokafjárveiting en göngin verða tekin í notkun næsta haust . Framangreindar þrjár framkvæmdir eru allar á Vestfjarðavegi 60 og munu kosta samtals um 25 milljarða króna . Næsta stór framkvæmd á Vestfjörðum tengist þessum framkvæmdum . Það er nýr 30 km vegur frá Dynjandisheiði niður í Arnarfjörð og þaðan til Bíldudals sem áætlað er að kosti 4,8 milljarða króna . Sú framkvæmd er sett á 2. tímabil samgönguáætlunarinnar , árin 2025 - 29 . Aðrar framkvæmdir sem finna má á 1. tímabili 2020 - 2024 eru : Djúpvegur 61 um Hattardal , 2 km sem vinna á á næsta ári og kostar 350 milljónir króna . Örlygshafnarvegur 2,1 km vegur um Hvallátur , sem vinna á 2021 og kostar 150 milljónir króna .